না হলে ঢাকা ডায়নামাইটসের থেমে যাওয়ার কথা ছিল অনেক আগেই। ১৫৭ তাড়া করতে নেমে তাঁরা যে ৪১ রানেই হারিয়ে বসেছিল ৫ উইকেট। গত আইপিএলে সুনীল নারিনকে দিয়ে ওপেন করিয়ে দারুণ সুফল পেয়েছিল কলকাতা নাইট রাইডার্স। এ ম্যাচে ঢাকারও সেই একই ফর্মুলা কাজে দেয়নি। নারিন ১৬ বলে করেছেন ৭ রান! অন্য ওপেনার এভিন লুইসের (৪) মতো ঝড় তুলতে ব্যর্থ শহীদ আফ্রিদি (১) ও ক্যামেরন ডেলপোর্টও (২)। ব্যাটিং অর্ডারের প্রথম চারের এই বিদেশিরা ফিরে যান দলকে ২৪ রানে রেখেই। এই বিপর্যয় সামলে নেওয়ার পথে থাকা সাকিব আল হাসানকেও (১৭ বলে ২০) তুলে নেন খুলনা অধিনায়ক মাহমুদ উল্লাহ।